
Врз основа на член 4 и член 5  3 од Одлуката за распишување на избори за членови на факултетско студентско собрание на Факултетот за применети информатички технологии, мшинска интелигенција и роботика арх. бр. 14-53/1 од 17.11. 2025 година Изборната комисија за спроведување на избори за членови на факултетско студентско собрание на  Факултетот за применети информатички технологии, машинска интелигенција и роботика го објавува следниот 
ЈАВЕН ПОВИК 

за распишување избори за членови на Факултетско студентско собрание и претседател на Факултетско студентско собрание

на Факултетот за применети информатички технолигии, машинска интелигенција и роботика 
· Се известуваат студентите дека на ден 17.12.2025 година (среда) ќе се спроведат избори за членови и претседател на :
· Факултетско студентско собрание на Факултетот за применети информатички технологии, машинска интелегенција и роботика
· Факултетското студентско собрание го сочинуваат претставници на студентите од сите студиски програми од прв и втор циклус на студии и брои 10 (десет) членови.

· Право да бираат и да бидат избрани за претседател и членови на Факултетско студентско собрание имаат сите студенти на факултетот, кои се запишани на студии во студиската 2025/2026 година.

· За Претседател на Факултетското студентско собрание може да биде избран редовен студент на прв циклус студии  кој ги положил сите испити заклучно со трет семестар и редовен студент на втор циклус студии.

· За членови на Факултетското студентско собрание се избрани оние кандидати кои освоиле најголем број гласови од утврдениот број на членови на Факултетското студентско собрание, доколку за нив гласале повеќе од 30% од вкупниот број избирачи запишани во избирачкиот список. Секој студент гласа за по 10 кандидати од листата со предложени кандидати за членови на Факултетското студентско собрание.

· За претседател на Факултетското студентско собрание е избран кандидатот со најголем број гласови од листата на кандидати за Претседател на факултетското студентско собрание, кој ги положил сите испити заклучно со трет семестар на прв циклус студии или редовен студент на втор циклус студии, доколку за него гласале повеќе од 30% од вкупниот број избирачи запишани во избирачкиот список.

· Кандидатите за претседател и членови на Факултетско студентско собрание се утврдуваат на собири на студенти на факултетот по години на студии, циклуси и студиски програми, каде се предлагаат кандидати за претставници (членови) на Факултетското студентско собрание.

· Се повикуваат сите заинтересирани студенти за кандидати за претседател и членови на Факултетското студентско собрание, да достават пријава за кандидат за избор на претседател и членови на Факултетско студентско собрание до Изборната комисија најдоцна до 10.12.2025 година.

· Гласањето на Факултетот ќе се спроведе на ден 17.12.2025 година со спроведување на тајно гласање во училница 3 во период од 11 до 13 часот.

· Јавниот повик е објавен на огласната табла на Универзитетот и на веб страната на Универзитетот за информатички науки и технологии „Свети Апостол Павле” Охрид      
Изборна комисија:

1. Вонр. проф. д-р Горан Шибаковски – претседател
 
2. Вонр. проф. д-р Анис Сефиданоски – член 
 
3. Енрико Митре – студент – член 
 
4. Петар Ристески  – студент  – член
 
5. Благоја Наумоски - Гули – студент– член

